SLÁVICI KYSÚC
regionálna súťažná prehliadka detského hudobného folklóru

PROPOZÍCIE
Vyhlasovateľ
Kysucké kultúrne stredisko z poverenia Žilinského samosprávneho kraja
Organizátor
Kysucké kultúrne stredisko v Čadci, Žilinský samosprávny kraj
Spoluorganizátori
MsKS – Dom kultúry Čadca 
Termín konania
28. február 2008
Miesto konania
Dom kultúry Čadca
Poslanie
Poslaním podujatia je podporovať a rozvíjať u detí vzťah k folklóru a podnecovať ich k aktívnej činnosti v tejto oblasti, umožniť im prezentovať výsledky svojej práce na verejnosti a konfrontovať ich s výsledkami iných. Podujatie tiež poskytuje priestor členom i vedúcim na tvorivé stretnutia 
s jednotlivcami a kolektívmi toho istého zamerania. Neoddeliteľnou súčasťou festivalu je vyhľadávanie nových muzikantských a speváckych talentov a v neposlednom rade sprostredkúvanie hodnotných vystúpení širšej poslucháčskej verejnosti.

Podmienky súťaže (zásady účasti)
● Regionálnej prehliadky detského hudobného folklóru Slávici Kysúc sa môžu zúčastniť folklórne kolektívy a sólisti vyvíjajúci svoju činnosť v regióne Kysúc (okresy Kysucké Nové Mesto a Čadca).
● Sólisti, členovia ľudovej hudby alebo speváckej skupiny môžu, ale nemusia byť členmi detského folklórneho súboru.
● V súťažných blokoch môže byť použitý iba folklórny materiál z územia Slovenska, odporúčame však najmä folklórne dedičstvo z Kysúc, resp. vlastnej obce, ktoré je blízke naturelu, temperamentu, osobitostiam a veku interpreta.
● Žiadny z členov ľudových hudieb, speváckych skupín alebo sólistov nesmie v mesiaci súťaže prekročiť vekovú hranicu 16 rokov, čiže môžu mať maximálne 15 rokov; výnimku tvorí 
v ľudových hudbách hráč na kontrabase alebo viole, ktorý môže v mesiaci konania prehliadky dosiahnuť maximálne 18 rokov.
● V jednotlivých kategóriách môže postúpiť do krajského kola maximálne jeden kolektív či sólista za každý okres.
Kategórie
Regionálna prehliadka Slávici Kysúc je vyhlásená v nasledovných kategóriách:

A)
detské ľudové hudby v počte od 3 do 12 členov, ktoré sa predstavia súťažným programom v rozpätí 4 – 8 minút; nesúťažne je povolený sprievodný spev členov ľudovej hudby (hráčov)
B)
detské spevácke skupiny v počte od 3 do 12 členov, ktoré sa predstavia súťažným programom v dĺžke 4 – 8 minút
C)
sólisti speváci v počte 1 až  2 členovia; pri duu (spoločnom speve dvoch) musí každý spevák spievať samostatný hlas, pričom dvojhlas nesmie byť umelý, ale musí zodpovedať konkrétnej regionálnej podobe; dĺžka programového vystúpenia je 3 – 5 minút
D)
sólisti inštrumentalisti v počte 1; predstavia sa súťažným programom v časovom limite 
            3 – 5 minút.
* Za sólistu inštrumentalistu sa považuje inštrumentalista, ktorý sa v ucelenom programovom bloku predstaví sám, bez sprievodu ľudovej hudby, alebo sa predstaví hrou na hudobný nástroj, ktorý sa používa na interpretáciu ľudovej hudby. Prípustné sú všetky hudobné nástroje, s podmienkou, že hráč bude účinkovať sám, bez akéhokoľvek hudobného sprievodu. Súčasný spev je možný, avšak pri hodnotení sa prihliada najmä na inštrumentálny prejav.

* Hudobný sprievod sólistov spevákov a speváckych skupín môžu tvoriť sólista inštrumentalista (heligónka, husle, píšťalka...) bez obmedzenia veku alebo ľudová hudba, ktorá však musí na prehliadke súťažiť vo svojej kategórii a jej členovia musia mať predpísaný vek.

* Účinkujúci sa môžu v programe prezentovať iba jedným logicky uceleným javiskovým výstupom, ktorý sa musí realizovať v stanovenom časovom limite.

Termín zaslania záväznej prihlášky

Vyplnenú záväznú prihlášku na regionálnu súťažnú prehliadku detského hudobného folklóru Slávici Kysúc je potrebné zaslať najneskôr do 19. februára 2008 na adresu:

Kysucké kultúrne stredisko v Čadci
Moyzesova 1770
022 01 Čadca
alebo e-mailom na adresu: osvetaca@stonline.sk.
Kritériá hodnotenia
Členov odbornej poroty vymenuje riaditeľka Kysuckého kultúrneho strediska v Čadci. Budú sledovať jednotlivé súťažné vystúpenia, po ukončení podujatia sa uskutoční rozbor a vyhodnotenie jednotlivých vystúpení. Porota odporučí na postup jeden kolektív a sólistu z každej kategórie za každý okres (Čadca, Kysucké Nové Mesto). Porota si vyhradzuje právo vo výnimočných prípadoch na postup odporučiť dva kolektívy alebo dvoch sólistov z jednotlivých kategórií, pričom návrh môže i nemusí byť akceptovaný hlavným usporiadateľom krajského kola podujatia. 

Pri hodnotení sa kladie dôraz na:

· zdroj, materiál s ktorým interpret pracuje
· interpretáciu - štýlovú, regionálnu i technickú
· spracovanie materiálu
· priliehavosť úpravy hudobného materiálu, vychádzanie zo štýlovej a regionálnej povahy autentického prameňa pri súčasnom zachovaní pôvodného charakteru
· dramaturgickú výstavbu programového výstupu
· celkový prejav.
Pri ľudových hudbách sa hodnotí:
· súhra, inštrumentálna vyspelosť, výraz prejavu, citové a emocionálne stvárnenie hudobného materiálu, celkový zvuk telesa a javiskový prejav
Pri speváckych skupinách sa hodnotí:
· jednotnosť spevu, vyrovnanosť a homogenita hlasových skupín, intonačná kvalita a hlasová kultúra (alebo autenticita spevákov, citová a výrazová kvalita prejavu a javiskové vystupovanie

Pri sólistoch spevákoch sa hodnotí:

· kvalita hlasu (fond, farba, modulácia, rozsah), intonačné schopnosti a technika narábania s hlasom, citovosť speváckeho prejavu, vzhľad a vystupovanie na javisku

Pri sólistoch inštrumentalistoch sa hodnotí:

· miera ovládania nástroja, technika hry, prednes zodpovedajúci povahe nástroja, originalita, ale i tradičnosť prístupu k hre, výrazové a citové stvárnenie interpretovaného materiálu, javiskový prejav
· kladne sa hodnotí prípadný sprievodný spev alebo striedanie týchto dvoch činností.

Ocenenia
Všetci účinkujúci sólisti a kolektívy dostanú diplom za účasť, víťazi budú ocenení vecnými cenami a diplomom. Vyhlásenie výsledkov bude verejné.

Finančné zabezpečenie

Súťažiaci sa zúčastňujú prehliadky na vlastné náklady.

Kontakt – bližšie informácie
Tomáš Mikolaj, odborný pracovník Kysuckého kultúrneho strediska v Čadci
tel.: 041/433 12 51, 0915 601 924

e-mail: osvetaca@stonline.sk
www.kultura.e-kysuce.sk
SLÁVICI KYSÚC
regionálna súťažná prehliadka detského hudobného folklóru

ZÁVÄZNÁ PRIHLÁŠKA
A/ DETSKÉ ĽUDOVÉ HUDBY

NÁZOV DĽH: ......................................................................... MIESTO PÔSOBENIA: .............................................................

MENO A PRIEZVISKO VEDÚCEHO: ...................................................................................................TEL: ..........................

ADRESA: .........................................................................................................................................PSČ: ......................................

PRIMÁŠ A ČLENOVIA DĽH:         
NÁSTROJ:

PRIMÁŠ A ČLENOVIA DĽH:         
NÁSTROJ:

.................................................
................................

V PROGRAME UVEDÚ (NÁZVY PIESNÍ): 

1 ..........................................................................
2 ..........................................................................

3 ..........................................................................
4 ..........................................................................

5 ..........................................................................
6 ..........................................................................

POČET ÚČINKUJÚCICH: ..............      ČAS VYSTÚPENIA: ..............

TEXT, KTORÝ POVAŽUJETE ZA VHODNÉ UVIESŤ V SPRIEVODNOM SLOVE: 
B/ DETSKÉ SPEVÁCKE SKUPINY

NÁZOV DSS: ......................................................................... MIESTO P(SOBENIA: ................................................

MENO A PRIEZVISKO VEDÚCEHO: ...........................................................................................TEL: ........................

ADRESA: .........................................................................................................................................PSČ: ........................

V PROGRAME UVEDÚ (NÁZVY PIESNÍ): 

1 ..........................................................................
2 ..........................................................................

3 ..........................................................................
4 ..........................................................................

5 ..........................................................................
6 ..........................................................................

POČET ÚČINKUJÚCICH: .............. ČAS VYSTÚPENIA: .............. 

TEXT, KTORÝ POVAŽUJETE ZA VHODNÉ UVIESŤ V SPRIEVODNOM SLOVE: 

C/ SÓLISTI SPEVÁCI

MENO A PRIEZVISKO: .................................................................................................................. VEK: ..............

ADRESA: .........................................................................................................................................PSČ: ...............

HUDOBNÝ SPRIEVOD TVORÍ (v prípade, ak je):
V PROGRAME UVEDIE (NÁZVY PIESNÍ): 
1 ..........................................................................
2 ...........................................................................

ČAS VYSTÚPENIA: ..................

TEXT, KTORÝ POVAŽUJETE ZA VHODNÉ UVIESŤ V SPRIEVODNOM SLOVE
D/ SÓLISTI INŠTRUMENTALISTI

MENO A PRIEZVISKO: ..................................................................................................................... VEK: .........................
ADRESA: .........................................................................................................................................     PSČ: ..........................
NÁSTROJ: ..................................................................

V PROGRAME UVEDIE (NÁZVY PIESNÍ): 

1 ..........................................................................
2 ..........................................................................

ČAS VYSTÚPENIA: ..................

TEXT, KTORÝ POVAŽUJETE ZA VHODNÉ UVIESŤ V SPRIEVODNOM SLOVE:
CELKOVÝ POČET ÚČINKUJÚCICH, KTORÍ SA ZÚČASTNIA PREHLIADKY: .................................

V ........................................... DŇA ....................

    .......................................................................                                                               .............................................................
PODPIS VEDÚCEHO SÚBORU (ALEBO SÓLISTU)                                     PODPIS A PEČIATKA ZRIAĎOVATEĽA (ŠKOLY)
